In nomine Domini amen. Ego Gilo Bonard de Fixino et ego Agnes eius uxor confitemur et recognoscimus nos pro utilitate et necessitate nostra uendidisse concessisse et quittauisse in hereditatem perpetuam uiris religiosis magistro et fratribus Domus Dei de Brochons uiginti solidos monetae Divionensis censuales quos assedimus dictis magistro et fratribus et eorum successoribus percipiendos et habendos singulis annis in perpetuum de caetero in martio supra uineam nostram quae uocatur uinea des Poirex sitam in finagio de Fixino iuxta uineam Odonis et Beraldi dictorum Robelins fratrum ex una parte et iuxta uineam Ioannis et Clementiae ex altera et super petiam unam uineae sitam iuxta uineam Uincentii filii Petri Asinarii ex una parte et iuxta uineam Lamberti dicti Ribeaut ex altera: item et super domum nostram lapideam et super mansum retro situm et super uineam retro sitam quae predicta sita sunt in uilla de Fixino iuxta domum et mansum et uineam (sic) Dominici et Uincentii dictorum..... ex una parte et iuxta uineam et mansum Ioberti Bonard et liberorum Iulioti Colin ex altera de pretio si quidem uenditionis praedictorum uigenti solidorum Diuionensium censualium nos tenemus et habemus in numerata pecunia penitus propagatis exceptioni non numeratae et non solutae atque non traditae nobis et non conuersae totaliter in utilitatem nostram pecuniae renuntiantes penitus et expresse et propter hoc de dictis uiginti solidis censualibus Diuionensibus annuatim in martio sicut praemissum et reddendis perpetuo nos omnino deuestiuimus et dictos magistrum et fratres Domus Dei de Broichons corporaliter inuestiuimus et posuimus in uerum dominium et perpetuam possessionem pro uoluntate eorum modis omnibus et omni tempore facienda uolumusque concedimusque et praecipimus, ut quicumque dictas duas petias uinearum et dictam domum lapideam cum manso et uineam retro sitis tenebit de coetero dictos uigenti solidos Diuionensium annuatim in martio dictis magistro et fratribus et et eorum successoribus persoluat in perpetuum et persoluere teneatur promittimus insuper pro nobis et nostris heredibus et tenemus per sacramentum nostrum corporaliter prestitum garantire contra omnes in perpetuum dictis magistro et fratribus et eorum successoribus dictos uigenti solidos Diuionensium censuales reddendos modo praemisso in perpetuum annis singulis modo praedicto super dictas duas petias uinearum et super dictam domum lapideam et super mansum et uineam ipsius et in nullo de caetero per nos uel per alios contraire et nisi dicti uinginti solidi annuatim in martio fuerint persoluti uolumus extunc nos et nostros haeredes seu quoscumque alios qui praedicta tenebunt pro tempore uerum dictis magistro et fratribus ac eorum successoribus in crastino mensis martii scilicet prima die aprilis ad emendam septem solidorum monetae Diuionensis et ut ipsi magister et fratres et eorum successores ex tunc auctoritate propria et sine alicuius curiae reclamatione recurrant ad dictas duas petias uinearum et ad dictam domum lapideam et mansum et uineam ipsius et haec omnia teneant et possideant et idem fructus suos modis omnibus faciant quousque dicti uiginti solidi cum emenda praedicta septem solidorum de quolibet anno quo soluti non fuerint integre persoluantur et ad hoc haec omnia et singula et nostras haeredes seu quoscumque alios ea tenentes pro tempore ipsis magistro et fratribus et eorum successoribus in perpetuum specialiter obligamus saluis duobus denariis Diuionensibus censualibus libens Ioanis cheualier superdictam uineam de Poirex et fratribus hospitalis Iherurosilimitani (sic) duobus sextariis uini censualibus et superdictam domum lapideam et mansum ac uineam ipsius et fratribus militae Templi duobus sextariis et dimidio uini super eamdem domum et mansum ac uineam ipsius; statutum est nihilominus et diuisum quod si contingeret Alaysot uxorem Odonis filii mei sine haerede proprii corporis decedere uel ipsam Alaysot et eius maritum a nobis diuidere aut ipsum Odonem mori sine haedere a dicta Alaisot Andreas pater dictae Alaisot tenebit dictam uineam de Poirex pro duodecim libris Diuionensium quas super dicta uinea habet dicta Alaysot de suo maritagio et decem solidos de censu uigenti solidorum praedicto magistro et fratribus dictis persoluet annuatim quando tenebit uineam supradictam; haec autem omnia et singula supradicta nos Odo Uincentius et Ioanes filii dictorum Gilonis et Agnetis et Alaysot praedicta laudamus et rata ac firma habemus et habere promittimus in perpetuum iuramento praestito et in nullo de caetero per nos uel per alios contraire. In praemissorum igitur omnium testimonium nos Gilo Agnes Odo Uincentius et Ioannes et Alaysot praesentibus litteris sigilla uirorum uenerabilium domini Mercatoris decani capellae ducis Diuionensis et magistri Garnerii decani Christianitatis Diuionensis et magistri Alberici officialis curiae Diuionensis fecimus apponi. Actum anno Domini M° CC° L° mense iunii.